ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
"ബ്രേവിംഗ് എ വൈറൽ സ്റ്റോം: ഇന്ത്യയുടെ കോവിഡ്-19 വാക്സിൻ സ്റ്റോറി" എന്ന പുസ്തകത്തിന്റെ പ്രതി ആഷിഷ് ചന്ദോർക്കറിൽ നിന്ന് പ്രധാനമന്ത്രി ഏറ്റുവാങ്ങി
പ്രതിരോധ കുത്തിവയ്പ്പിൽ ഇന്ത്യയുടെ കുതിപ്പ് വിവരിച്ച ആഷിഷ് ചന്ദോർക്കറിൽ നിന്ന് "ബ്രേവിംഗ് എ വൈറൽ സ്റ്റോം: ഇന്ത്യയുടെ കോവിഡ് -19 വാക്സിൻ സ്റ്റോറി" എന്ന പുസ്തകം പ്രധാനമന്ത്രി ശ്രീ നരേന്ദ്ര മോദി ഏറ്റുവാങ്ങി .
ആഷിഷ് ചന്ദോർക്കറുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"പ്രതിരോധ കുത്തിവയ്പ്പിൽ ഇന്ത്യയുടെ മുന്നേറ്റങ്ങൾ വിവരിച്ച താങ്കളുടെ പുസ്തകത്തിന്റെ ഒരു പകർപ്പ് ലഭിച്ചതിൽ സന്തോഷമുണ്ട്."
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 203.29 കോടിയിലധികം വാക്സിന് ഡോസുകള്
ഉപയോഗിക്കാത്ത 3.64 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,03,29,46,125
ബാക്കിയുള്ളത്
3,64,25,100
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 203.29 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 3.64 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രത്യേക സേവനങ്ങളും ഫീച്ചറുകളും
ഓൺലൈൻ തപാൽ അദാലത്ത് മാർച്ച് 30 ന്
കേരളാ തപാൽ സർക്കിളിന്റെ 110-ാമത് ഡാക്ക് അദാലത്ത് 2022 മാർച്ച് 30 ന് ഗൂഗിൾ മീറ്റ് പ്ലാറ്റ്ഫോം വഴി 11 മണിക്ക് തിരുവനന്തപുരത്തെ ചീഫ് പോസ്റ്റ് മാസ്റ്റർ ജനറലിന്റെ കാര്യാലയത്തിൽ ഓൺലൈനായി നടത്താൻ തീരുമാനിച്ചിരിക്കുന്നു.
കൌണ്ടർ സർവീസസ്, സേവിംഗ്സ് ബാങ്ക്, മണി ഓർഡറുകൾ എന്നിവയുൾപ്പെടെയുള്ള തപാൽ സേവനങ്ങളുമായി ബന്ധപ്പെട്ട പരാതികൾ, നിവേദനങ്ങൾ, തർക്കങ്ങൾ എന്നിവ അദാലത്തിൽ പരിഗണിക്കുന്നു.
തപാൽ അദാലത്തിന് മുമ്പായി കേസുകൾ ഫയൽ ചെയ്യാൻ ആഗ്രഹിക്കുന്നവർക്ക് അവരുടെ മൊബൈൽ നമ്പർ ഉൾപ്പെടെയുള്ള അപേക്ഷ / പരാതി aspcsco.keralapost[at]gmail[dot]com അല്ലെങ്കിൽ cpmg_ker@indiapost.gov.in എന്ന ഇമെയിൽ വിലാസത്തിൽ, ““സർക്കിൾ തപാൽ അദാലത്ത്- ക്യൂഇ മാർച്ച് 2022” എന്ന വിഷയം സൂചിപ്പിച്ചു പരാതികൾ സമർപ്പിക്കാം. ശ്രീമതി.എം.ബിന്ദു, അസിസ്റ്റന്റ് ഡയറക്ടർ , ഓഫീസ് ഓഫ് ചീഫ് പോസ്റ്റ് മാസ്റ്റർ ജനറൽ, കേരള സർക്കിൾ, തിരുവനന്തപുരം 695033 എന്ന് അഭിസംബോധന ചെയ്യാവുന്നതാണ്.
തപാൽ അദാലത്തിൽ പരിഗണിക്കുന്നതിനുള്ള പരാതികൾ മാർച്ച് 23 ന് മുമ്പായി സമർപ്പിക്കേണ്ടതാണ്. മുൻ അദാലത്തുകളിൽ സ്വീകരിച്ച പരാതികളും അപേക്ഷകളും നിലവിലെ അദാലത്തിൽ പരിഗണിക്കില്ല. മീറ്റിംഗ് ഐഡിയും പാസ്വേഡും  അപേക്ഷകനെ നേരിട്ട് അറിയിക്കുന്നതാണ്.
-NS-
(Visitor Counter : 105
ജ്യോതിശ്ശാസ്ത്രം, ആസ്ട്രോഫിസിക്സ്, അന്തരീക്ഷശാസ്ത്രം എന്നീ മേഖലകളില് സഹകരിക്കുന്നതിനായി ഇന്ത്യയും തായ്ലന്ഡും ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
ധാരണാപത്രം പുതിയ ശാസ്ത്ര നേട്ടങ്ങള്ക്കും ഒപ്പം ശാസ്ത്ര പദ്ധതിയിലൂടെയും പരിശീലനത്തിലൂടെയും മനുഷ്യവിഭവ ശേഷി വികാസത്തിനും ശാസ്ത്ര സംബന്ധിയായ അടിസ്ഥാന സൗകര്യത്തിന്റെ സംയുക്ത ഉപയോഗത്തിനും സഹായകമാകും.
2018 നവംബറിലാണു ധാരണാപത്രം ഒപ്പുവെക്കപ്പെട്ടത്.
പ്രധാനമന്ത്രിയുടെ ഓഫീസ്
പെട്രോളിയം മേഖലയുമായി ബന്ധപ്പെട്ട ബിഹാറിലെ മൂന്ന് പ്രധാന പദ്ധതികള് സെപ്റ്റംബര് 13ന് പ്രധാനമന്ത്രി രാജ്യത്തിനു സമര്പ്പിക്കും
(ബിഹാറില് പെട്രോളിയം മേഖലയുമായി ബന്ധപ്പെട്ട മൂന്ന് പ്രധാന പദ്ധതികള് വീഡിയോ കോണ്ഫറന്സിങ്ങിലൂടെ പ്രധാനമന്ത്രി ശ്രീ നരേന്ദ്ര മോദി സെപ്റ്റംബര് 13ന് രാജ്യത്തിനു സമര്പ്പിക്കും. പാരാദീപ്-ഹല്ദിയ-ദുര്ഗാപുര് പൈപ്പ്ലൈന് ഓഗ്മെന്റേഷന് പ്രോജക്ടിന്റെ ദുര്ഗാപുര്-ബാങ്ക ഭാഗവും രണ്ട് എല്പിജി ബോട്ട്ലിംഗ് പ്ലാന്റുകളുമാണ് പദ്ധതികളില് ഉള്പ്പെടുന്നത്. പെട്രോളിയം, പ്രകൃതിവാതക മന്ത്രാലയത്തിന്റെ കീഴിലുള്ള പൊതുമേഖലാ സ്ഥാപനങ്ങള്, ഇന്ത്യന് ഓയില്, എച്ച്.പി.സി.എല്, എന്നിവയാണ് ഇവ കമ്മീഷന് ചെയ്യുന്നത്.
ബിഹാര് മുഖ്യമന്ത്രിയും ചടങ്ങില് പങ്കെടുക്കും.
പൈപ്പ്ലൈന് പദ്ധതിയുടെ ദുര്ഗാപൂര്-ബാങ്ക സെക്ഷന്
പാരാദീപ്-ഹല്ദിയ-ദുര്ഗാപുര് പൈപ്പ്ലൈന് ഓഗ്മെന്റേഷന് പ്രോജക്ടിന്റെ ഭാഗമാണ് ഇന്ത്യന് ഓയില് നിര്മ്മിച്ച 193 കിലോമീറ്റര് നീളമുള്ള ദുര്ഗാപുര്-ബാങ്ക പൈപ്പ്ലൈന് സെക്ഷന്. 2019 ഫെബ്രുവരി 17നാണ് പ്രധാനമന്ത്രി ഇതിനു തറക്കല്ലിട്ടത്. നിലവില് 679 കിലോമീറ്റര് നീളമുള്ള പാരാദീപ്-ഹല്ദിയ-ദുര്ഗാപുര് എല്പിജി പൈപ്പ്ലൈന്റെ ബിഹാറിലെ ബാങ്കയിലെ പുതിയ എല്പിജി ബോട്ട്ലിംഗ് പ്ലാന്റിലേക്കുള്ള എക്സ്റ്റന്ഷനാണ് ദുര്ഗാപുര്-ബാങ്ക സെക്ഷന്. 14'' വ്യാസമുള്ള പൈപ്പ്ലൈന് പശ്ചിമ ബംഗാള് , ഝാര്ഖണ്ഡ് , ബിഹാര്  എന്നീ മൂന്ന് സംസ്ഥാനങ്ങളിലൂടെയാണു കടന്നുപോകുന്നത്. നിലവില് പാരാദീപ് റിഫൈനറി, ഹല്ദിയ റിഫൈനറി, ഐപിപിഎല് ഹല്ദിയ എന്നിവയില് നിന്നാണ് എല്പിജി ഇഞ്ചെക്ഷന് നടത്തുന്നത്. പദ്ധതി പൂര്ത്തിയാകുമ്പോള്, പാരാദീപ് ഇംപോര്ട്ട് ടെര്മിനലില് നിന്നും ബറൗണി റിഫൈനറിയില് നിന്നും എല്പിജി ഇഞ്ചെക്ഷന് സൗകര്യം ലഭ്യമാകും.
ദുര്ഗാപുര്-ബാങ്ക സെക്ഷനു കീഴില് പൈപ്പ്ലൈന് സ്ഥാപിക്കുന്നതിന് പ്രകൃതിദത്തവും മനുഷ്യനിര്മ്മിതവുമായ നിരവധി തടസ്സങ്ങളാണുണ്ടയിരുന്നത്. 13 നദികള് , 5 ദേശീയപാതകള്, 3 റെയില്വേ ക്രോസിംഗുകള് എന്നിവ ഉള്പ്പെടെ 154 ഇടങ്ങളില് പ്രതിസന്ധികള് തരണംചെയ്യേണ്ടി വന്നു. ജലപ്രവാഹം തടസ്സപ്പെടുത്താതെ അത്യാധുനിക ഹൊറിസോണ്ടല് ഡയറക്ഷണല് ഡ്രില്ലിങ് സാങ്കേതികതയിലൂടെ നദീതീരങ്ങളില് പൈപ്പ്ലൈന് സ്ഥാപിച്ചു.
ബിഹാറിലെ ബാങ്കയിലെ എല്പിജി ബോട്ട്ലിങ് പ്ലാന്റ്
ബാങ്കയിലെ ഇന്ത്യന് ഓയിലിന്റെ എല്പിജി ബോട്ട്ലിങ് പ്ലാന്റ് സംസ്ഥാനത്ത് എല്പിജിയുടെ വര്ധിച്ചുവരുന്ന ആവശ്യം നിറവേറ്റുന്നതിലൂടെ ബീഹാറിലെ 'ആത്മനിര്ഭരത'യ്ക്കു തുണയാകും. 131.75 കോടി രൂപ മുതല്മുടക്കിലാണ് ബോട്ട്ലിങ് പ്ലാന്റിന്റെ നിര്മാണം. ബിഹാറിലെ ഭാഗല്പൂര്, ബാങ്ക, ജമുഈ, അരരിയ, കിഷന്ഗഞ്ച്, കടിഹാര് ജില്ലകള്ക്കും ഝാര്ഖണ്ഡിലെ ഗോഡ്ഡ, ദേവ്ഘര്, ദുംക, സാഹിബ്ഗഞ്ച്, പാകുര് ജില്ലകള്ക്കും പ്ലാന്റ് പ്രയോജനപ്രദമാകും. 1800 മെട്രിക് ടണ് സംഭരണശേഷിയും പ്രതിദിനം 40,000 സിലിണ്ടറുകളുടെ ബോട്ട്ലിങ് ശേഷിയുമുള്ള ഈ പ്ലാന്റ് ബിഹാറില് പ്രത്യക്ഷവും പരോക്ഷവുമായ തൊഴിലവസരങ്ങള് സൃഷ്ടിക്കും.
ബിഹാര് ചമ്പാരണിലെ  എല്പിജി പ്ലാന്റ്
എച്ച്പിസിഎല്ലിന്റെ 120 ടിഎംടിപിഎ എല്പിജി ബോട്ട്ലിങ് പ്ലാന്റ് പൂര്വ ചമ്പാരണ് ജില്ലയിലെ ഹര്സിദ്ധിയില് 136.4 കോടി രൂപ ചെലവഴിച്ചാണു നിര്മിച്ചത്. 29 ഏക്കര് സ്ഥലത്ത് നിര്മ്മിച്ച ഈ പ്ലാന്റിന്റെ ശിലാസ്ഥാപനം 2018 ഏപ്രില് 10ന് പ്രധാനമന്ത്രിയാണ് നടത്തിയത്. ബിഹാറിലെ പൂര്വ ചമ്പാരണ്, പശ്ചിമ ചമ്പാരണ്, മുസാഫര്പൂര്, സിവാന്, ഗോപാല്ഗഞ്ച്, സീതാമര്ഹി ജില്ലകളിലെ എല്പിജി ആവശ്യകത നിറവേറ്റാന് ഈ ബോട്ട്ലിങ് പ്ലാന്റിനു കഴിയും.
പരിപാടി തത്സമയം ഡിഡി ന്യൂസില് സംപ്രേഷണം ചെയ്യും.
ന്യൂനപക്ഷകാര്യ മന്ത്രാലയം
ദേശീയ ന്യൂനപക്ഷ കമ്മീഷൻ ചെയർപേഴ്സണായി ശ്രീ എസ്. ഇഖ്ബാൽ സിംഗ് ലാൽപുര ചുമതലയേറ്റു
ന്യൂ ഡൽഹി: ഏപ്രിൽ 13, 2022
ശ്രീ എസ്. ഇക്ബാൽ സിംഗ് ലാൽപുര ദേശീയ ന്യൂനപക്ഷ കമ്മീഷൻ ചെയർപേഴ്സണായി ഇന്ന് ന്യൂഡൽഹിയിൽ ചുമതലയേറ്റു.12.4.2022 ലെ ന്യൂനപക്ഷകാര്യ മന്ത്രാലയത്തിന്റെ വിജ്ഞാപന പ്രകാരം ചെയർപേഴ്സണായി വീണ്ടും നാമനിർദ്ദേശം ചെയ്യപ്പെട്ടതിനെ തുടർന്നാണ് അദ്ദേഹം ചുമതലയേറ്റത് .
(ദേശീയ ന്യൂനപക്ഷ കമ്മീഷൻ ചെയർപേഴ്സണായിരുന്ന കാലത്ത്, ന്യൂനപക്ഷങ്ങളുടെ പരാതികൾ പരിഹരിക്കുന്നതിനും സർക്കാർ നടപ്പാക്കുന്ന ക്ഷേമപദ്ധതികളുടെ ആനുകൂല്യങ്ങൾ അവർക്ക് ലഭ്യമാക്കുന്നതിനും എല്ലാ ന്യൂനപക്ഷങ്ങളുടെയും ക്ഷേമത്തിനായി കേന്ദ്രീകൃത സമീപനത്തോടെ അദ്ദേഹം അക്ഷീണം പ്രവർത്തിച്ചു.
പ്രധാനമന്ത്രിയുടെ ഓഫീസ്
നേതാജി സുഭാഷ് ചന്ദ്രബോസിന് അദ്ദേഹത്തിന്റെ ജന്മ ദിനത്തില് പ്രധാനമന്ത്രി ആദരാഞ്ജലികളര്പ്പിച്ചു
നേതാജി സുഭാഷ് ചന്ദ്രബോസിന് അദ്ദേഹത്തിന്റെ ജന്മദിനത്തില് പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലികളര്പ്പിച്ചു
'നേതാജി സുഭാഷ് ചന്ദ്രബോസിനെ അദ്ദേഹത്തിന്റെ ജന്മ ദിനത്തില് ഞാന് വണങ്ങുന്നു. ഇന്ത്യ സ്വതന്ത്രവും, ആത്മാഭിമാനവുമുള്ള ഒരു ജീവിതം നയിക്കുന്നുവെന്ന് ഉറപ്പ് വരുത്താന് സ്വയം സമര്പ്പിച്ച ദൃഢചിത്തനായിരുന്നു അദ്ദേഹം. തന്റെ ആദര്ശങ്ങള് യാഥാര്ത്ഥ്യമാക്കുന്നതിനും, ശക്തമാക്കുന്നതിനും ശക്തമായ ഒരു ഇന്ത്യ സൃഷ്ടിക്കുന്നതിനും പ്രതിഞ്ജാബദ്ധനായിരുന്നു അദ്ദേഹം', പ്രധാനമന്ത്രി പറഞ്ഞു.
(AM MRD - 48
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
തപാൽ വകുപ്പ് ഓൺലൈൻ സംവിധാനത്തിലൂടെ NPS സേവനങ്ങൾ നൽകുന്നു
PFRDA വഴി ഇന്ത്യാ ഗവണ്മെന്റ് നടപ്പാക്കി വരുന്ന സന്നദ്ധ പെൻഷൻ പദ്ധതിയായ ദേശീയ പെൻഷൻ പദ്ധതി , 2010 മുതൽ വാർത്താവിനിമയ മന്ത്രാലയത്തിന്റെ കീഴിലുള്ള തപാൽ വകുപ്പിന്റെ നിയുക്ത തപാൽ ഓഫീസുകൾ നേരിട്ട് ലഭ്യമാക്കി വരുന്നു.
26.04.2022 മുതൽ തപാൽ വകുപ്പ് ഓൺലൈൻ സംവിധാനം വഴി NPS  സേവനം നൽകാൻ തുടങ്ങി.
18 നും 70 നും മധ്യേ പ്രായമുള്ള ഇന്ത്യയിലെ ഏതൊരു പൗരനും ഈ ഓൺലൈൻ സൗകര്യം പ്രയോജനപ്പെടുത്തിയുള്ള സേവനങ്ങൾക്കായി തപാൽ വകുപ്പിന്റെ ഔദ്യോഗിക വെബ്സൈറ്റ്  സന്ദർശിച്ച് "നാഷണൽ പെൻഷൻ സിസ്റ്റം-ഓൺലൈൻ സർവീസ്സ് " എന്ന മെനു ഹെഡിൽ പ്രയോജനപ്പെടുത്താവുന്നതാണ്.
https://www.indiapost.gov.in/Financial/Pages/Content/NPS.aspx ആണ് നിർദ്ദിഷ്ട ലിങ്ക്.
പുതിയ രജിസ്ട്രേഷൻ, പ്രാരംഭ/തുടർ പണം അടയ്ക്കൽ, SIP ഓപ്ഷനുകൾ തുടങ്ങിയ സൗകര്യങ്ങൾ കുറഞ്ഞ നിരക്കിൽ ഉപഭോക്താക്കൾക്ക് NPS ഓൺലൈനിൽ ലഭ്യമാണ്. NPS സർവീസ് ചാർജ് ഏറ്റവും കുറഞ്ഞ നിരക്കിലാണ് വകുപ്പ് ഈടാക്കുന്നത്. സെക്ഷൻ 80CCD 1 കീഴിൽ കാലാകാലങ്ങളിൽ ധനമന്ത്രാലയം നടത്തുന്ന പ്രഖ്യാപനം അനുസരിച്ച് വരിക്കാർക്ക് NPS-ൽ നികുതിയിളവിന് അർഹതയുണ്ട്.
-RRTN-
(Visitor Counter : 87
ജൽ ശക്തി മന്ത്രാലയം
ഒരു ലക്ഷം ഗ്രാമങ്ങളും അൻപതിനായിരം ഗ്രാമപഞ്ചായത്തുകളും ‘ഹർ ഘർ ജൽ’  എന്ന ലക്ഷ്യം കൈവരിച്ചു
ന്യൂഡൽഹി ജൂലൈ 14, 2021
2024 ഓടെ രാജ്യത്തെ എല്ലാ വീടുകളിലും ശുദ്ധമായ പൈപ്പ് വെള്ളം ലഭ്യമാക്കുകയെന്ന പ്രധാനമന്ത്രി ശ്രീ നരേന്ദ്ര മോദിയുടെ കാഴ്ചപ്പാട് വിവർത്തനം ചെയ്യുന്നതിനായി, 23 മാസം എന്ന ചുരുങ്ങിയ കാലയളവിൽ, ജൽ ജീവൻ മിഷൻ ഇന്ന് ഇന്ത്യയിലെ 1 ലക്ഷം ഗ്രാമങ്ങളിലെ എല്ലാ വീടുകളിലും പൈപ്പിലൂടെയുള്ള ജലവിതരണം എന്ന നാഴികക്കല്ല് പിന്നിട്ടു.
ഈ പരിപാടിയുടെ സമാരംഭത്തിൽ, രാജ്യത്തെ 18.94 കോടി ഗ്രാമീണ കുടുംബങ്ങളിൽ, 3.23 കോടി  പേർക്ക് മാത്രമാണ് ടാപ്പ് വാട്ടർ കണക്ഷനുകൾ ഉണ്ടായിരുന്നത്. കോവിഡ്-19 മഹാമാരി, ലോക്ക്ഡൌൺ മൂലമുള്ള തടസ്സങ്ങൾ എന്നിവ ഉണ്ടായിരുന്നിട്ടും, ജൽ ജീവൻ മിഷൻ 23 മാസത്തിനിടെ 4.49 കോടി ടാപ്പ് വാട്ടർ കണക്ഷനുകൾ നൽകി. കൂടാതെ, അൻപതിനായിരം ഗ്രാമ പഞ്ചായത്തുകളിലെ എല്ലാ വീടുകളിലും പൈപ്പ് വഴി ജലവിതരണം നൽകി ‘ഹർ ഘർ ജൽ’ - എല്ലാവീടുകളിലും ജലം - എന്ന ലക്ഷ്യം പൂർത്തിയാക്കുകയും ചെയ്തു.
ടാപ്പ് വഴിയുള്ള ജലവിതരണം ഇന്ന് 7.72 കോടി  വീടുകളിൽ എത്തി. ഗോവ, തെലങ്കാന, ആൻഡമാൻ & നിക്കോബാർ ദ്വീപുകൾ, പുതുച്ചേരി എന്നിവിടങ്ങളിലെ ഗ്രാമീണ മേഖലയിൽ 100% പൈപ്പ് വഴിയുള്ള ജലവിതരണം നേടി. നിലവിൽ, രാജ്യത്തെ 71 ജില്ലകൾ, 824 ബ്ലോക്കുകളും, 50,309 ഗ്രാമപഞ്ചായത്തുകളും, 1,00,275 ഗ്രാമങ്ങളും ‘ഹർ ഘർ ജൽ’ ലക്ഷ്യം നേടിയിട്ടുണ്ട്.
RRTN/SKY
പ്രത്യേക സേവനങ്ങളും ഫീച്ചറുകളും
ബഹിരാകാശ സാങ്കേതികവിദ്യയിലെ നവീകരണം പുതിയ സാങ്കേതിക കാലഘട്ടത്തിന് അത്യന്താപേക്ഷിതമാണ്: കേന്ദ്രമന്ത്രി രാജീവ് ചന്ദ്രശേഖർ
ബഹിരാകാശ സാങ്കേതികവിദ്യയിലെ നൂതനാശയങ്ങൾ ഇന്ത്യയുടെ പുതിയ സാങ്കേതിക കാലഘട്ടത്തിന് അത്യന്താപേക്ഷിതമാണെന്ന് കേന്ദ്ര ഇലക്ട്രോണിക്സ് , ഐ ടി ,നൈപുണ്യവികസന , സംരംഭകത്വ സഹമന്ത്രി ശ്രീ. രാജീവ് ചന്ദ്രശേഖര് പറഞ്ഞു. ഇന്ത്യൻ നാഷണൽ അക്കാദമി ഓഫ് എഞ്ചിനീയേഴ്സും  ഇന്ത്യൻ സ്പേസ് റിസർച്ച് ഓർഗനൈസേഷനും  സംയുക്തമായി സംഘടിപ്പിച്ച എൻജിനീയേഴ്സ് കോൺക്ലേവ്-2022ന്റെ ഉദ്ഘാടന ചടങ്ങിൽ ഓൺലൈനായി പ്രസംഗിക്കുകയായിരുന്നു അദ്ദേഹം. തിരുവനന്തപുരത്തെ വലിയമലയിലുള്ള ഐഎസ്ആർഒയുടെ ലിക്വിഡ് പ്രൊപ്പൽഷൻ സിസ്റ്റം സെന്ററിലാണ്  മൂന്നു ദിവസത്തെ സമ്മേളനം നടക്കുന്നത്. ബഹിരാകാശ മേഖലയിലെ നൂതനാശയങ്ങളും ഗവേഷണങ്ങളും നമ്മുടെ സാങ്കേതിക ആവാസവ്യവസ്ഥയുടെ സമീപ മേഖലകളുടെ വികസനത്തിന് കാരണമാകുമെന്ന് അദ്ദേഹം പറഞ്ഞു.
ഇന്ത്യൻ യുവജനങ്ങൾക്ക് ലോകോത്തര ഉൽപന്നങ്ങൾ നിർമ്മിക്കാനുള്ള കഴിവ് തെളിയിക്കാനുള്ള അവസരങ്ങൾ ഇന്ന് ഉണ്ടെന്ന് കേന്ദ്രമന്ത്രി പറഞ്ഞു. പുതുതലമുറ സാങ്കേതികവിദ്യകളുടെ വികസനത്തിന് പിന്നിൽ ഇന്ത്യൻ സംരംഭകരെ കാണേണ്ടത് ഇന്ത്യാ ഗവൺമെന്റിന്റെ അഭിലാഷമാണെന്നും അദ്ദേഹം പറഞ്ഞു. ഇന്ത്യയുടെ സമ്പദ്വ്യവസ്ഥ, അവസരങ്ങൾ, സാങ്കേതികവിദ്യ, ഭാവിയിലേക്കുള്ള കഴിവുകൾ എന്നിവ എങ്ങനെ വികസിപ്പിക്കാമെന്ന് ചർച്ച ചെയ്യാൻ അദ്ദേഹം കോൺക്ലേവിൽ ആവശ്യപ്പെട്ടു.
ഐഎസ്ആർഒ ചെയർമാനും ബഹിരാകാശ വകുപ്പ് സെക്രട്ടറിയുമായ ശ്രീ എസ് സോമനാഥ് മുഖ്യപ്രഭാഷണം നടത്തി. ബഹിരാകാശ മേഖലയുടെ വളർച്ചയ്ക്ക് വ്യവസായങ്ങളുടെയും ധനകാര്യ സ്ഥാപനങ്ങളുടെയും പങ്കാളിത്തം പ്രധാനമാണെന്ന് അദ്ദേഹം പറഞ്ഞു. കാർഷിക മേഖലയിൽ അധിക ഉപഗ്രഹങ്ങൾ ആവശ്യമാണെന്നും അദ്ദേഹം പറഞ്ഞു.
എൽപിഎസ്സി ഡയറക്ടർ ഡോ.വി.നാരായണൻ സ്വാഗതം പറഞ്ഞു. ഐഎൻഎഇ ഡെപ്യൂട്ടി എക്സിക്യൂട്ടീവ് ഡയറക്ടർ ലഫ്റ്റനന്റ് കേണൽ ശോഭിത് റായ്  നന്ദി പറഞ്ഞു.
ഐഎസ്ആർഒ കേന്ദ്രങ്ങളുടെയും പ്രമുഖ എയ്റോസ്പേസ് സംരംഭങ്ങളുടെയും എഞ്ചിനീയറിംഗ് എക്സിബിഷൻ വിഎസ്എസ്സി, ഐഐഎസ്ടി ഡയറക്ടർ ഡോ ഉണ്ണികൃഷ്ണൻ നായർ എസ്, ഐഐഎസ്യു ഡയറക്ടർ ഡോ ഡി സാം ദയാല ദേവ് എന്നിവർ ഉദ്ഘാടനം ചെയ്തു.
എഞ്ചിനീയറിംഗ് ശാസ്ത്ര സാങ്കേതിക രംഗത്തെ വികസനം, വളര്ച്ചയുടെ നയപരമായ പ്രശ്നങ്ങള്, വികസനത്തിന്റെ വേഗത്തിലുള്ള ആവശ്യകത, മാനവ വിഭവശേഷി മുതലായവയുമായി ബന്ധപ്പെട്ട പ്രധാന ദേശീയ വിഷയങ്ങള് ചര്ച്ച ചെയ്യുന്നതിനുള്ള എഞ്ചിനീയര്മാരുടെ വാര്ഷിക പരിപാടിയാണ് എഞ്ചിനീയേഴ്സ് കോണ്ക്ലേവ്.
എഞ്ചിനീയേഴ്സ് കോൺക്ലേവ്-2022 ഒക്ടോബർ 15 ന് സമാപിക്കും . 'ബഹിരാകാശം ദേശീയ വികസനത്തിന് ', 'ഇന്ത്യയെ ഒരു ആഗോള ഉല്പാദന കേന്ദ്രമാക്കുക ' എന്നിവയാണ് എഞ്ചിനീയേഴ്സ് കോണ്ക്ലേവ്-2022 ലെ മുഖ്യ വിഷയങ്ങൾ . എഎഎസ്ആര്ഒ സെന്ററുകളുടെ ഡയറക്ടര്മാര്, ഐഎന്എഇ ഫെല്ലോകള്, രാജ്യത്തെ വിവിധ മേഖലകളില് നിന്നുള്ള പ്രമുഖ ശാസ്ത്രജ്ഞര്, എന്ജിനീയര്മാര്, സാങ്കേതിക വിദഗ്ധര് തുടങ്ങി നാനൂറിലധികം പ്രതിനിധികള് പങ്കെടുക്കും. ആസാദി കാ അമൃത് മഹോത്സവത്തിന്റെ ഭാഗമായുള്ള ഖാദി മേളയും കോണ്ക്ലേവിന്റെ ഭാഗമായി സംഘടിപ്പിച്ചിട്ടുണ്ട് .
ഫോട്ടോ ഒപ്പം
--NS--
(Visitor Counter : 11
പ്രധാനമന്ത്രിയുടെ ഓഫീസ്
ഓസ്ട്രേലിയ ഗവർണർ ജനറലുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 മെയ് 24-ന് ഓസ്ട്രേലിയയിലെ സിഡ്നിയിലുള്ള അഡ്മിറൽറ്റി ഹൗസിൽ വച്ച് ഓസ്ട്രേലിയയുടെ ഗവർണർ ജനറൽ ശ്രീ. ഡേവിഡ് ഹർലിയുമായി കൂടിക്കാഴ്ച്ച നടത്തി.
ന്യൂ സൗത്ത് വെയിൽസ് ഗവർണർ എന്ന നിലയിൽ 2019-ൽ ഇന്ത്യാ സന്ദർശന വേളയിൽ ഗവർണർ ജനറലുമായുള്ള കൂടിക്കാഴ്ച പ്രധാനമന്ത്രി അനുസ്മരിച്ചു.
ദീർഘകാലമായി നിലനിൽക്കുന്ന ഉഭയകക്ഷി പങ്കാളിത്തം ശക്തിപ്പെടുത്തുന്നതിനുള്ള മാർഗങ്ങൾ ഇരു നേതാക്കളും ചർച്ച ചെയ്തു.
ഓസ്ട്രേലിയയിലെ ഇന്ത്യൻ സമൂഹത്തിന്റെ ക്രിയാത്മകമായ സംഭാവനകളും ഇരു രാജ്യങ്ങളും തമ്മിലുള്ള അടുത്ത ബന്ധം വളർത്തിയെടുക്കുന്നതിൽ അവർ വഹിച്ച പങ്കും പ്രധാനമന്ത്രി അനുസ്മരിച്ചു.
ND
(
പ്രധാനമന്ത്രിയുടെ ഓഫീസ്
മുഖ്യമന്ത്രിമാരുടെയും ഹൈക്കോടതി ചീഫ് ജസ്റ്റിസുമാരുടെയും സംയുക്തസമ്മേളനത്തിന്റെ ഉദ്ഘാടനസെഷനെ പ്രധാനമന്ത്രി നാളെ  അഭിസംബോധന ചെയ്യും
മുഖ്യമന്ത്രിമാരുടെയും ഹൈക്കോടതി ചീഫ് ജസ്റ്റിസുമാരുടെയും സംയുക്തസമ്മേളനത്തില് പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. 2022 ഏപ്രില് 30ന്  രാവിലെ 10നു ന്യൂഡല്ഹിയിലെ വിജ്ഞാന് ഭവനിലാണു സമ്മേളനം. സംയുക്തസമ്മേളനത്തിന്റെ ഉദ്ഘാടനസെഷനെ പ്രധാനമന്ത്രി അഭിസംബോധന ചെയ്യും.
നീതിയുടെ ലളിതവും സൗകര്യപ്രദവുമായ വിതരണചട്ടക്കൂടുകള് ഒരുക്കുന്നതിനായി എക്സിക്യൂട്ടീവിനും ജുഡീഷ്യറിക്കും ഒത്തുചേരുന്നതിനുള്ള അവസരമാണു സംയുക്തസമ്മേളനം. നീതിന്യായവ്യവസ്ഥ നേരിടുന്ന വെല്ലുവിളികര് അതിജീവിക്കുന്നതിനാവശ്യമായ നടപടികളും സമ്മേളനത്തില് ചര്ച്ചചെയ്യും. നേരത്തെ 2016ലാണ് ഇത്തരം സമ്മേളനം നടന്നത്. അതിനുപിന്നാലെ, 'ഇ കോര്ട്സ്' മിഷന് മോഡ് പ്രോജക്റ്റിനുകീഴില് കോടതിനടപടികളില് അടിസ്ഥാനസൗകര്യങ്ങള് മെച്ചപ്പെടുത്തുന്നതിനും ഡിജിറ്റല് സാങ്കേതികവിദ്യയുടെ സംയോജനത്തിനും ഗവണ്മെന്റ് വിവിധ സംരംഭങ്ങള് സജ്ജമാക്കിയിരുന്നു.
സംസ്ഥാന മുഖ്യമന്ത്രിമാര്ക്കും ഹൈക്കോടതി ചീഫ് ജസ്റ്റിസുമാര്ക്കും അജണ്ടയിലെ വിഷയങ്ങള് ചര്ച്ചചെയ്യുന്നതിനുള്ള വേദിയാണ് ഈ സമ്മേളനം ഒരുക്കുന്നത്. നീതിന്യായവിതരണസംവിധാനം ഫലപ്രദവും കാര്യക്ഷമവും ഏവര്ക്കും പ്രാപ്യവും പൗരന്മാരുടെ ആവശ്യങ്ങളോടു പ്രതികരിക്കുന്നതിനുമാക്കുന്നതിനുള്ള തുടര്നടപടികളെക്കുറിച്ച് ആലോചിക്കുന്നതിനും ഈ വേദി സഹായകമാകും. നിക്ഷേപങ്ങള് വര്ധിപ്പിക്കുന്നതിനും തൊഴിലവസരങ്ങള് സൃഷ്ടിക്കുന്നതിനും വ്യവസായ നടത്തിപ്പു സുഗമമാക്കുന്നതിനും സംഭാവനയേകാനും സമ്മേളനം സഹായിക്കും. ഏവര്ക്കുമൊപ്പം, ഏവരുടെയും വികസനം, ഏവരുടെയും വിശ്വാസം, കൂട്ടായ പരിശ്രമം എന്നിവയിലേക്കുള്ള ഗവണ്മെന്റിന്റെ പ്രയത്നമാണിത്.
-ND-
(
പ്രത്യേക സേവനങ്ങളും ഫീച്ചറുകളും
ഡിവിഷണൽ തപാൽ അദാലത്ത്
തിരുവനന്തപുരം: 09 മാർച്ച്, 2023
തിരുവനന്തപുരം സൗത്ത് പോസ്റ്റൽ ഡിവിഷണൽ ഓഫീസിൽ 2023 മാർച്ച് 17ന് രാവിലെ 11 മണിക്ക് ഡിവിഷണൽ തപാൽ അദാലത്ത് സംഘടിപ്പിക്കും. തിരുവനന്തപുരം സൗത്ത് ഡിവിഷന് കീഴിലുള്ള തപാൽ ഓഫീസുകളുടെ സേവനങ്ങളുമായി ബന്ധപ്പെട്ട പരാതികൾ അദാലത്തിൽ പരിഗണിക്കും. അദാലത്തിൽ പങ്കെടുക്കാൻ ആഗ്രഹിക്കുന്നവർ dotpuramsouth.kl@indiapost.gov.in, sptvsouth.kerapost[at]gmail[dot]com എന്നീ ഇ-മെയിൽ വിലാസങ്ങളിൽ ഈ മാസം 15 ന്  മുൻപായി പരാതികൾ അയയ്ക്കണം. സൂപ്രണ്ട് ഓഫ് പോസ്റ്റ് ഓഫീസ് , തിരുവനന്തപുരം സൗത്ത് ഡിവിഷൻ, തിരുവനന്തപുരം - 695023 എന്ന മേൽവിലാസത്തിലും പരാതികൾ സമർപ്പിക്കാം. പരാതികൾ അയക്കുന്ന കവറിന് മുകളിൽ 'ഡാക് അദാലത്ത്' എന്ന് രേഖപ്പെടുത്തേണ്ടതാണ്. പരാതിക്കാരന്റെ മൊബൈൽ നമ്പരും വ്യക്തമായി രേഖപ്പെടുത്തണം.
NS
(Visitor Counter : 10
PIB Headquarters
മസ്തിഷ്കാഘാതത്തിന് പ്രധാന കാരണംരക്ത ധമനികളില്ഉണ്ടാകുന്ന തടസമെന്ന് പഠന റിപ്പോര്ട്ട്
അമേരിക്കയിലെ മാസച്യൂസെറ്റ്സ് ജനറല്ഹോസ്പിറ്റല് തിരുവനന്തപുരത്തെ ശ്രീചിത്ര ഇന്സ്റ്റിറ്റ്യൂട്ട് ഫോര്മെഡിക്കല് സയന്സസ് ആന്റ്ടെക്നോളജിയടക്കം രാജ്യത്തെ സുപ്രധാന സ്ഥാപനങ്ങളുമായി ചേര്ന്ന്മസ്തിഷ്ക്കാഘാതത്തെപ്പറ്റി നടത്തിയ പഠന റിപ്പോര്ട്ട് പുറത്തുവിട്ടു. കഴിഞ്ഞ മാസത്തെ  സ്ട്രോക്ക്ജേര്ണലില് ഈ റിപ്പോര്ട്ട് പ്രസിദ്ധീകരിച്ചിട്ടുണ്ട്.
രക്തക്കുഴലുകളില്രക്തം കട്ടപിടിക്കുന്നതുവഴിതലച്ചോറിന് രക്തത്തിന്റെലഭ്യത നിലയ്ക്കുമ്പോഴോ, കുറയുമ്പോഴോ ആണ്'സ്ട്രോക്ക്'അഥവാമസ്തിഷ്ക്കാഘാതംഉണ്ടാവുന്നത്. തലച്ചോറിലേക്ക്രക്തമെത്തിക്കുന്ന ആര്ട്ടറികളിലുണ്ടാവുന്ന തടസമായ'തെറോസക്ലീറോസിസ്'ആണ് 30 ശതമാനം രോഗികളിലുംമസ്തിഷ്കാഘാതത്തിന് കാരണമാകുന്നതെന്ന് ഈ പഠനം ചൂണ്ടിക്കാട്ടുന്നു. ഹൃദയത്തില്രക്തം കട്ടപിടിക്കുന്നത് കാരണംതലച്ചോറിലേക്കുള്ളരക്തയോട്ടം തടസപ്പെടുകയോ നിലയ്ക്കുകയോചെയ്യുന്ന'എംബോലൈസേഷന്'മൂലമുണ്ടാകുന്നമസ്തിഷ്ക്കാഘാതമാണ് 25 ശതമാനം രോഗികളിലുമുണ്ടാവുന്നത്. പാശ്ചാത്യനാടുകളില് സംഭവിക്കുന്നതിന്വിപരീതമായിമസ്തിഷ്ക്കാഘാതംശരാശരി 58 വയസിലാണ്ഇന്ത്യയില്കണ്ടുവരുന്നത്.
സ്ട്രോക്ക്ഉണ്ടാകുന്നവരില് 61 ശതമാനം പേര് ഉയര്ന്ന രക്തസമമര്ദ്ദമുള്ളവരും, 36 ശതമാനം പേര് പ്രമേഹരോഗികളും, 32 ശതമാനം പേര് പുകവലി ശീലമാക്കിയവരുമാണെന്ന് പഠനം ചൂണ്ടിക്കാട്ടുന്നു.
രോഗിയെ എത്രയും പെട്ടെന്ന്ആശുപത്രിയിലെത്തിച്ച്, രക്തക്കുഴലുകളില് കട്ടപിടിച്ച രക്തംഅലിയിക്കുന്ന ചികിത്സ നല്കിയാല്വളരെമികച്ച ഫലങ്ങള് ലഭിക്കുന്നതാണ്. അതേസമയംമസ്തിഷ്ക്കാഘാതം ബാധിച്ചവരില് 1.8 ശതമാനം രോഗികള് മാത്രമാണ് ആംബുലന്സ് സര്വ്വീസുകളുടെസേവനം പ്രയോജനപ്പെടുത്തുന്നത്. വളരെ പെട്ടെന്ന്ചികിത്സലഭ്യമാക്കേണ്ടസാഹചര്യമുള്ളപ്പോഴാണ് ഈ അലംഭാവം.
, ഹൈദരാബാദിലെ നിസാം ഇന്സ്റ്റിട്യൂട്ട് ഫോര്മെഡിക്കല് സയന്സസ്, ചണ്ഡിഗഡിലെ പോസ്റ്റ് ഗ്രാഡ്വേറ്റ് ഇന്സ്റ്റിറ്റ്യൂട്ട് ഫോര്മെഡിക്കല് എഡ്യൂക്കേഷന് ആന്റ്റിസര്ച്ച്, ലുധിയാനയിലെ ക്രിസ്ത്യന് മെഡിക്കല് കോളേജ്തുടങ്ങിയവയാണ് ശ്രീചിത്രയ്ക്കു പുറമേ പഠനവുമായി സഹകരിച്ചത്. അമേരിക്കയിലെ നാഷണല് ഹെല്ത്ത്ഇന്സ്റ്റിറ്റ്യൂട്ടും, കേന്ദ്ര ഗവര്മെന്റിന്റെ ബയോടെക്നോളജിവകുപ്പുംസംയുക്തമായാണ് ഈ പഠനത്തിന് ഫണ്ട് നല്കിയത്.
ഷിപ്പിങ് മന്ത്രാലയം
പ്രഥമ'ബിംസ്റ്റെക്ക്തുറമുഖകോണ്ക്ലേവിന്' വിശാഖപട്ടണത്ത് നാളെതുടക്കം
ആന്ധ്രാ പ്രദേശിലെവിശാഖപട്ടണത്ത് നടക്കുന്ന പ്രഥമ'ബിംസ്റ്റെക്ക്തുറമുഖകോണ്ക്ലേവിന്റെ''ഉദ്ഘാടനം കേന്ദ്ര ഷിപ്പിംഗ്  സഹമന്ത്രി ശ്രീ. മണ്സുഖ്മാണ്ഡവ്യ നാളെ നിര്വ്വഹിക്കും.
തെക്കന്ഏഷ്യ, തെക്ക് - കിഴക്കന് ഏഷ്യഎന്നിവിടങ്ങളിലുള്ള ബംഗ്ലാദേശ്, ഇന്ത്യ, മ്യാന്മര്, ശ്രീലങ്ക, തായ്ലന്ഡ്, ഭൂട്ടാന്, നേപ്പാള്എന്നീരാജ്യങ്ങള്ഉള്ക്കൊള്ളുന്ന അന്താരാഷ്ട്ര സംഘടനയാണ് ബിംസ്റ്റെക്ക്. ബിംസ്റ്റെക്ക്അംഗരാജ്യങ്ങളെല്ലാംകോണ്ക്ലേവില് പങ്കെടുക്കുകയും അവരുടെ മേഖലാതുറമുഖങ്ങളെ കുറിച്ചുള്ള കാഴ്ചപ്പാടുകള് അവതരിപ്പിക്കുകയുംചെയ്യും.
തീരദേശ കപ്പല് ഗതാഗതം, കയറ്റിറക്കുമതിവ്യാപാരത്തിലെ സാമ്പത്തിക സഹകരണംതുടങ്ങിയവമെച്ചപ്പെടുത്തുന്നതിനുള്ള സാധ്യതകള് ആരായുകയാണ് സമ്മേളനത്തിന്റെലക്ഷ്യം. കൂടാതെവിവിധ നിക്ഷേപ അവസരങ്ങള്, ഉല്പാദനക്ഷമത, സുരക്ഷ എന്നിവയ്ക്ക് വേണ്ടി തുറമുഖങ്ങളില് കൈക്കൊണ്ടിട്ടുള്ളമികച്ച സമ്പ്രദായങ്ങള് എന്നിവയും കോണ്ക്ലേവില് ചര്ച്ച ചെയ്യും. രണ്ട്ദിവസങ്ങളിലായിഅഞ്ച് പാനലുകളിലായാണ്കോണ്ക്ലേവ് നടക്കുന്നത്.
ND
(Visitor Counter : 86
റോഡ് ഗതാഗത, ഹൈവേ മന്ത്രാലയം
കേരളത്തിലെ കുതിരാൻ തുരങ്കത്തിന്റെ ഒരു വശം തുറക്കാൻ ശ്രീ നിതിൻ ഗഡ്കരി നിർദ്ദേശിച്ചു
|ന്യൂ ഡൽഹി, ഓഗസ്റ്റ് 1, 2021
|
(കേരളത്തിലെ കുതിരാൻ തുരങ്കത്തിന്റെ ഒരു വശം തുറക്കാൻ കേന്ദ്ര ഉപരിതല ഗതാഗത-ഹൈവേ മന്ത്രി ശ്രീ നിതിൻ ഗഡ്കരി ഇന്നലെ ഒരു ട്വീറ്റ് സന്ദേശത്തിൽ നിർദ്ദേശിച്ചു. ഇത് സംസ്ഥാനത്തെ ആദ്യത്തെ റോഡ് തുരങ്കമാണ്, ഇത് തമിഴ്നാട്ടിലേക്കും കർണാടകയിലേക്കും ഉള്ള ഗതാഗത ബന്ധം ഗണ്യമായി മെച്ചപ്പെടുത്തും. 1.6 കിലോമീറ്റർ ദൈർഘ്യമുള്ള തുരങ്കം, പീച്ചി-വാഴാനി വന്യജീവി സങ്കേതത്തിലൂടെയാണ് നിർമ്മിച്ചിരിക്കുന്നത്. വന്യജീവികളെ അപകടപ്പെടുത്താതെ നോർത്ത്-സൗത്ത് ഇടനാഴിയിലെ പ്രധാന തുറമുഖങ്ങളിലേക്കും പട്ടണങ്ങളിലേക്കുമുള്ള ഗതാഗത ബന്ധം ഈ റോഡ് മെച്ചപ്പെടുത്തും.
പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിൽ രാജ്യത്തെ അടിസ്ഥാന സൗകര്യ മേഖലയിലുണ്ടാകുന്ന പരിവർത്തനം, ഓരോ പൗരനും മികച്ച സാമ്പത്തിക അവസരങ്ങൾ ഉറപ്പാക്കുന്നുവെന്ന് ശ്രീ ഗഡ്കരി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിലെ ഏകീകൃത ആരോഗ്യ ഇന്റർഫേസ് പ്രവർത്തനക്ഷമമാക്കൽ’ എന്നതിനെക്കുറിച്ചുള്ള കൺസൾട്ടേഷൻ പേപ്പറിൽ എൻ എച്ച് എ അഭിപ്രായങ്ങൾ ക്ഷണിക്കുന്നു
ന്യൂ ഡൽഹി: ഡിസംബർ 15, 2022
‘ഓപ്പറേഷനലൈസിംഗ് യൂണിഫൈഡ് ഹെൽത്ത് ഇന്റർഫേസ്  ഇൻ ഇന്ത്യ’ എന്ന വിഷയത്തിൽ ഒരു കൺസൾട്ടേഷൻ പേപ്പർ നാഷണൽ ഹെൽത്ത് അതോറിറ്റി  പുറത്തിറക്കി. യുഎച്ച്ഐ ശൃംഖലയെ നിയന്ത്രിക്കുന്ന വിപണി നിയമങ്ങളുടെ രൂപരേഖയാണിത്. ആയുഷ്മാൻ ഭാരത് ഡിജിറ്റൽ മിഷന്റെ  അടിസ്ഥാന തലമായാണ് UHI വിഭാവനം ചെയ്തിരിക്കുന്നത്. കൂടാതെ ഓപ്പൺ പ്രോട്ടോക്കോളുകൾ വഴി ഇന്ത്യയിലെ ആരോഗ്യ സേവനങ്ങളിൽ പരസ്പര പ്രവർത്തനക്ഷമത സാധ്യമാക്കാൻ ലക്ഷ്യമിടുന്നു.
പേയ്മെന്റ്, സെറ്റിൽമെന്റ് പ്രക്രിയകൾ, റദ്ദാക്കലും പുനഃക്രമീകരിക്കലും സംബന്ധിച്ച നിയമങ്ങൾ, പരാതി പരിഹാര സംവിധാനം തുടങ്ങിയ മാർഗ്ഗനിർദ്ദേശങ്ങളിൽ ഈ കൺസൾട്ടേഷൻ പേപ്പർ ശ്രദ്ധ കേന്ദ്രീകരിക്കുന്നു. ഓരോ വിഭാഗത്തിനും പ്രത്യേക ചോദ്യങ്ങളുണ്ട്. അവിടെ പങ്കാളികളിൽ നിന്ന് അഭിപ്രായം തേടും. UHI നെറ്റ്വർക്ക് സഹകരണത്തോടെയും കൂടിയാലോചനയോടെയും രൂപകൽപ്പന ചെയ്തിട്ടുണ്ടെന്നും പ്രവർത്തനക്ഷമമാണെന്നും ഉറപ്പാക്കാൻ പൊതുജനങ്ങളിൽ നിന്നുള്ള അഭിപ്രായങ്ങൾ ക്ഷണിക്കുന്നു.
കൺസൾട്ടേഷൻ പേപ്പറിന്റെ മുഴുവൻ വിശദാംശങ്ങളും ABDM-ന്റെ https://abdm.gov.in/publications എന്ന വെബ്സൈറ്റിൽ ഡൗൺലോഡ് ചെയ്യാൻ കഴിയും.അഭിപ്രായങ്ങളും നിർദ്ദേശങ്ങളും https://abdm.gov.in/operationalising-uhi-consultation-form 2023 എന്ന ലിങ്കിൽ ജനുവരി 13 വെള്ളിയാഴ്ച വരെ സമർപ്പിക്കാം.
RRTN/SKY
(Visitor Counter : 74
വിനോദസഞ്ചാര മന്ത്രാലയം
കേന്ദ്ര ടൂറിസം മന്ത്രാലയം, ദേഖോ അപ്നാ ദേശ് പരമ്പരയിലെ 34-ാമത് വെബിനാര് 'ഭാരതം: ഒരു സാംസ്കാരിക നിധി' സംഘടിപ്പിച്ചു
ദേഖോ അപ്നാ ദേശ് പരമ്പരയിലെ 34-ാമത്തെ വെബിനാര് 'ഭാരതം: ഒരു സാംസ്കാരിക നിധി' എന്ന വിഷയത്തില് 2020 ജൂണ് 20 ന് നടന്നു. കേന്ദ്ര ടൂറിസം, സാംസ്കാരിക വകുപ്പ് സഹമന്ത്രി ശ്രീ പ്രഹ്ലാദ് സിങ് പട്ടേല് നയിച്ച ഈ അസാധാരണ സെഷനില്, വിഖ്യാത യോഗാവര്യനും കവിയും ദാര്ശനികനുമായ സദ്ഗുരു ജഗ്ഗി വാസുദേവ്, സ്പൈസ് ജെറ്റ് സിഎംഡി അജയ് സിങ്ങ്, ഒയോ ഗ്രൂപ്പ് സ്ഥാപകനും സിഇഒയുമായ റിതേഷ് അഗര്വാള്, ഫാഷന് ഡിസൈനറായ അനിത ഡോങ്ഗ്രെ, പാചക വിദഗ്ധന് റണ്വീര് ബ്രാര്, മാരിയട്ട് ഹോട്ടല് വൈസ് പ്രസിഡന്റ് രഞ്ജു അലക്സ് എന്നിവര് പങ്കെടുത്തു. ടൂറിസം മന്ത്രാലയം, അഡീഷണല് ഡയറക്ടര് ജനറല് രൂപീന്ദര് ബ്രാര് ആയിരുന്നു വെബിനാര് മോഡറേറ്റര്.
യോഗയുടെ പ്രാധാന്യത്തെപ്പറ്റി, സ്വാഗത പ്രസംഗത്തില്, ശ്രീ പ്രഹ്ലാദ് സിങ് പട്ടേല് ഊന്നിപ്പറഞ്ഞു. ഇന്ന്, ആത്മഹത്യ ചെയ്യുന്ന യുവാക്കളുടെ എണ്ണം വര്ധിച്ചിട്ടുണ്ടെന്നും മനസിന്റെ ചിന്തകളെയും രാസപ്രക്രിയകളെയും എങ്ങനെ നിയന്ത്രിക്കണമെന്ന അടിസ്ഥാനപാഠം പകര്ന്നു നല്കാത്ത വിദ്യാഭ്യാസ സംവിധാനമാണ് ഇതിനു കാരണമെന്നും സദ്ഗുരു ജഗ്ഗി വാസുദേവ് പറഞ്ഞു. മനസും ശരീരവും തമ്മിലുള്ള ശരിയായ രസതന്ത്രം രൂപ്പെടുത്തുന്നതിന് യോഗാ രീതികളിലൂടെ സാധിക്കും. ജീവിതത്തിലെ കഷ്ടപ്പാടുകളെക്കുറിച്ച് ഭയമില്ലാത്ത ഒരാള്ക്കു മാത്രമേ, ജീവിതത്തിന്റെ ആഴവും വ്യാപ്തിയും മനസിലാക്കാനാവൂ എന്നും അദ്ദേഹം പറഞ്ഞു.
ദേഖോ അപ്നാ ദേശ് വെബിനാര് പരമ്പരയ്ക്ക് വേണ്ട സാങ്കേതിക സഹായം നല്കുന്നതിന് നാഷണല് ഇ-ഗവേണന്സ് ഡിവിഷന് സുപ്രധാന പങ്ക് വഹിക്കുന്നുണ്ട്.
വെബിനാര് സെഷനുകളുടെ വീഡിയോ, ടൂറിസം മന്ത്രാലയത്തിന്റെ സാമൂഹ്യ മാധ്യമങ്ങളിലും യൂ ട്യൂബ് ചാനലിലും ഇപ്പോള് ലഭ്യമാണ്.(Visitor Counter : 121
പ്രധാനമന്ത്രിയുടെ ഓഫീസ്
ഖേലോ ഇന്ത്യ ദേശീയ വിന്റർ ഗെയിംസ് : എല്ലാ കായികതാരങ്ങൾക്കും പ്രധാനമന്ത്രി ആശംസകൾ നേർന്നു
ജമ്മു കശ്മീരിൽ നടക്കുന്ന മൂന്നാമത് ഖേലോ ഇന്ത്യ ദേശീയ വിന്റർ ഗെയിംസിൽ പങ്കെടുക്കുന്ന എല്ലാ കായികതാരങ്ങൾക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ജമ്മു കശ്മീർ ലെഫ്റ്റനന്റ് ഗവർണറുടെ ഓഫീസിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
“മൂന്നാം ഖേലോ ഇന്ത്യ ദേശീയ വിന്റർ ഗെയിംസിൽ പങ്കെടുക്കുന്ന എല്ലാ കായികതാരങ്ങൾക്കും ആശംസകൾ. ഗുൽമാർഗിലെ മനോഹരമായ ചുറ്റുപാടിലാണ് ഗെയിംസ് നടക്കുന്നത്. ഇത് ജമ്മു കശ്മീരിലെ കായിക സംസ്കാരത്തെ വർധിപ്പിക്കും."
പ്രധാനമന്ത്രിയുടെ ഓഫീസ്
വാണിജ്യത്തിന്റെയും ലോജിസ്റ്റിക്സിന്റെയും കേന്ദ്രമായി മാറാനുള്ള പാതയിലാണ് ഇന്ത്യ: പ്രധാനമന്ത്രി
ലോകബാങ്കിന്റെ എൽപിഐ 2023 റിപ്പോർട്ട് അനുസരിച്ച്, ഇന്ത്യൻ തുറമുഖങ്ങളുടെ കാര്യക്ഷമതയിലും ഉൽപ്പാദനക്ഷമതയിലും മറ്റു പല രാജ്യങ്ങളെക്കാളും കൈവന്ന ഉയർച്ചയെക്കുറിച്ച് തുറമുഖ , ഷിപ്പിംഗ്, ജലപാത മന്ത്രാലയം ട്വീറ്റ് ചെയ്തു.
പ്രധാനമന്ത്രി അഭിപ്രായപ്പെട്ടു :
"തുറമുഖങ്ങളിൽ ഊന്നിയ വികസനത്താൽ നയിക്കപ്പെടുന്ന ഇന്ത്യ, വാണിജ്യത്തിന്റെയും ലോജിസ്റ്റിക്സിന്റെയും കേന്ദ്രമായി മാറാനുള്ള പാതയിലാണ്."
.
Powered by port-led development, India is on way to becoming a hub for commerce and logistics. https://t.co/ex5sLOzwDT
— Narendra Modi  May 1, 2023
ഗിരിവര്ഗ്ഗകാര്യ മന്ത്രാലയം
50 ഇനം ചെറുകിട വനോല്പ്പന്നങ്ങള്ക്ക് കുറഞ്ഞ താങ്ങുവില നിശ്ചയിക്കുന്ന പദ്ധതിക്ക് തുടക്കമായി
ചെറുകിട വനോല്പ്പന്നങ്ങള്ക്ക് കുറഞ്ഞ താങ്ങുവില നിശ്ചയിക്കുന്ന വന് ധന് പദ്ധതി കേന്ദ്ര ഗിരിവര്ഗ്ഗകാര്യ മന്ത്രി ശ്രീ. ജുവല്ഒറാം ന്യൂഡല്ഹിയില്ഉദ്ഘാടനം ചെയ്തു.ആദിവാസികള്ക്ക് സാമ്പത്തികമായി പ്രയോജനം ലഭിക്കുന്ന 50 ഇനം ചെറുകിടവനോല്പ്പന്നങ്ങളെയാണ് ഈ പദ്ധതിയില് ഉള്പ്പെടുത്തിയിരിക്കുന്നത്.
ഇതോടൊപ്പംചെറുകിടവനോല്പ്പന്നങ്ങള്ക്ക്കുറഞ്ഞ താങ്ങുവില നിശ്ചയിക്കുന്നതിനുള്ളമാര്ഗ്ഗനിര്ദ്ദേശങ്ങളുടെ പ്രകാശനം, ഭക്ഷ്യസംസ്കരണ മന്ത്രാലയവുംട്രൈഫെഡുംചേര്ന്ന്വനോല്പ്പന്നങ്ങള് ഉപയോഗിച്ച് നടപ്പിലാക്കുന്ന ട്രൈഫുഡ് പദ്ധതി, ട്രൈഫെഡിന്റെസാമൂഹിക പ്രതിബദ്ധതാ പദ്ധതിയായ ഫ്രണ്ട്സ്ഓഫ്ട്രൈബ്സ്, ട്രൈബ്സ്ഹാത്ത് പ്രത്യേക പതിപ്പിന്റെ പ്രകാശനം ഗിരിവര്ഗ്ഗ മന്ത്രാലയത്തിന്റെ ഡി.ബി.ടിസ്കോളര്ഷിപ്പ് പോര്ട്ടലിന്റെഉദ്ഘാടനം എന്നിവയുംകേന്ദ്രമന്ത്രി നിര്വ്വഹിക്കും.
ND/MRD
(Visitor Counter : 87